autotropisme
Store norske leksikon,Biologi,Vitenskapsgrener i biologien,Botanikk,Plantefysiologi,Plantenes vekst og utvikling,Plantenes vekstbevegelser
Autotropisme er en vekstbevegelse hos planter der organer som tidligere har bøyd seg mot eller fra en stimulus, rettes opp igjen.
Når for eksempel en potteplante blir liggende veltet, vokser stengelen mer på undersiden enn på oversiden i respons på tyngdekraften (gravitropisme), slik at den bøyer seg oppover. Denne bevegelsen fører til en krum stengel. Gjennom autotropisme vil stengelen senere kunne rettes opp ved motsatt rettet vekst, slik at planten får en loddrett stengel i sin nye posisjon. Les mer i Store norske leksikon tropismer gravitropisme vekstbevegelser bevegelse – botanikk vekst - botanikk klinostat nastier